pythainlp/thaigov-v2-corpus-22032023 huggingface dataset:
วันศุกร์ที่ 26 พฤศจิกายน 2564
“อนุทิน” สั่งเปิด 3 จุดฉีดวัคซีน mRNA รองรับผู้ไม่เคยฉีดมาก่อนและยังรอวัคซีนทางเลือก
รองนายกรัฐมนตรีและรัฐมนตรีว่าการกระทรวงสาธารณสุข คาดฉีดวัคซีนโควิดครบ 100 ล้านโดสในสิ้นเดือน พ.ย. หลังยังขาดอีก 3 ล้านคน เน้นผู้ที่ยังไม่เคยฉีด สูงอายุ ติดเตียง หญิงตั้งครรภ์ เด็ก และแรงงานต่างด้าว
รองนายกรัฐมนตรีและรัฐมนตรีว่าการกระทรวงสาธารณสุข คาดฉีดวัคซีนโควิดครบ 100 ล้านโดสในสิ้นเดือน พ.ย. หลังยังขาดอีก 3 ล้านคน เน้นผู้ที่ยังไม่เคยฉีด สูงอายุ ติดเตียง หญิงตั้งครรภ์ เด็ก และแรงงานต่างด้าวพร้อมเปิด 3 จุดฉีดวัคซีนmRNA ให้ผู้ที่ยังไม่ได้ฉีดหรือผู้ที่รอวัคซีนทางเลือก ย้ำมีสิทธิได้รับวัคซีนฟรีจากภาครัฐในฐานะประชาชนไทย พร้อมเสนอ ศบค.เข้มการตรวจสอบตามมาตรการ COVID Free Setting
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ขณะนี้ประเทศไทยฉีดวัคซีนโควิด 19 แล้ว 47 ล้านคน จากเป้าหมาย 50 ล้านคน ยังมีผู้ไม่ได้รับวัคซีนอีก 3 ล้านคน คาดว่าจะฉีดครบ 100 ล้านโดส ภายในสิ้นเดือนพฤศจิกายนนี้ โดยทุกแห่งจะเร่งรัดฉีดวัคซีนให้กับผู้ที่ยังไม่ได้รับ โดยเฉพาะผู้สูงอายุ ผู้ป่วยติดเตียง หญิงตั้งครรภ์ เด็ก และขยายไปถึงกลุ่มแรงงานต่างด้าว เนื่องจากผู้ไม่ได้รับวัคซีนมีความเสี่ยงติดเชื้ออาการหนักและเสียชีวิต ทั้งนี้ ยืนยันว่าวัคซีนทุกชนิดที่กระทรวงสาธารณสุขจัดซื้อเป็นวัคซีนที่ได้มาตรฐานมีประสิทธิภาพและประสิทธิผลลดความเสี่ยงติดเชื้อ ป้องกันป่วยหนักและเสียชีวิตได้
นายอนุทินกล่าวว่า คนที่ยังไม่ได้รับวัคซีนแยกเป็น 2 กลุ่ม คือ กลุ่มที่เข้าไม่ถึงวัคซีน เนื่องจากอยู่ห่างไกล ไม่ทราบข้อมูลการฉีด ได้ให้ทุกพื้นที่ออกสำรวจและจัดบริการฉีดเชิงรุก และกลุ่มที่รอวัคซีนทางเลือกmRNA ซึ่งในฐานะคนไทยสามารถมารับวัคซีน mRNA ที่รัฐจัดหาให้ได้ และควรมารับวัคซีนโดยเร็วที่สุดเพื่อเสริมสร้างภูมิคุ้มกัน ทั้งนี้ ผู้ที่จองวัคซีนทางเลือกส่วนใหญ่จะอยู่ใน กทม. จึงให้อธิบดีกรมการแพทย์ อธิบดีกรมควบคุมโรค และอธิบดีกรมสุขภาพจิต จัดสถานที่ฉีดวัคซีน mRNA 3 แห่ง คือ ศูนย์ฉีดวัคซีนกลางบางซื่อ สถาบันบำราศนราดูร และโรงพยาบาลศรีธัญญา สำหรับผู้ที่ยังไม่ได้รับวัคซีนเข็มแรกหรือผู้ที่จองซื้อวัคซีนทางเลือกไว้ ส่วนผู้ที่จองวัคซีนทางเลือกในต่างจังหวัดจะให้สำนักงานสาธารณสุขจังหวัดสำรวจและจะจัดส่งวัคซีน mRNA ไปให้
“วันนี้ (26 พฤศจิกายน 2564) จะเสนอ ศบค. ให้มีการเข้มงวดมาตรการCOVID Free Setting และSHA Plus เช่น ร้านอาหาร ต้องตรวจสอบทั้งเจ้าของร้านและพนักงานที่ให้บริการทุกคนว่าฉีดวัคซีนครบถ้วนแล้วหรือไม่หากยังไม่ฉีดต้องไม่ให้เปิด หรือลูกค้าหากยังไม่ฉีดก็ไม่ควรอนุญาตให้นั่งในร้าน ยกเว้นสั่งกลับบ้าน เมื่อเทียบกับหลายประเทศที่มีการติดเชื้อเพิ่มขึ้น ถือว่าประเทศไทยมีการเฝ้าระวังป้องกันที่ดี ซึ่งหากประชาชนยังให้ความร่วมมือเหมือนที่ผ่านมา โอกาสจะเกิดการระบาดสูงเหมือนต่างประเทศจะน้อยลง” นายอนุทินกล่าว
****************************** 26 พฤศจิกายน 2564
วันพฤหัสบดีที่ 26 พฤษภาคม 2565
โฆษกรัฐบาลเผย “นายกฯ” ย้ำทุกคน "สวมแมสก์" สม่ำเสมอ  แม้จะมีการผ่อนคลายมาตรการ   กำชับสถานศึกษาดูแลนักเรียนใกล้ชิด หลังพบการติดเชื้อแบบกลุ่มก้อนในบางโรงเรียนหลังจากมีการเปิดเรียน
โฆษกรัฐบาลเผย “นายกฯ” ย้ำทุกคน "สวมแมสก์" สม่ำเสมอ  แม้จะมีการผ่อนคลายมาตรการ   กำชับสถานศึกษาดูแลนักเรียนใกล้ชิด หลังพบการติดเชื้อแบบกลุ่มก้อนในบางโรงเรียนหลังจากมีการเปิดเรียนแล้ว  1 สัปดาห์   ขณะที่ยอดผู้ติดเชื้อวันนี้ 4,924 ราย
วันนี้ (26 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมซึ่งอยู่ในระหว่างการเข้าร่วมการประชุม International Conference on the Future of Asia (Nikkei Forum) ระหว่างวันที่ 25-27 พฤษภาคม 2565 ยังคงติดตามการรายงานสถานการณ์โควิด-19 ภายในประเทศ แม้ ศบค. จะผ่อนคลายมาตรการ ทุกคนยังต้องสวมหน้ากากผ้า/หน้ากากอนามัย อย่างสม่ำเสมอ โดยเฉพาะการทำกิจกรรม ในพื้นที่สาธารณะ การรวมกลุ่มคนหมู่มาก นายกรัฐมนตรียังกำชับสถานศึกษาดูแลนักเรียนใกล้ชิด
หลังการเปิดเรียนมาแล้ว 1 สัปดาห์ พบตัวเลขผู้ติดเชื้อเริ่มปรับตัวสูงขึ้นเล็กน้อย และการระบาดเป็นกลุ่มก้อนภายในโรงเรียนแต่ยังไม่มาก มีเพียงบางโรงเรียนที่เป็นโรงเรียนประจำ ซึ่งได้ดำเนินการจัดแยกโซน แยกกลุ่ม ดูแลรักษาผู้ติดเชื้อ แต่ไม่มีการสั่งปิดสถานศึกษา เน้นย้ำขอให้ทุกคนปฏิบัติตนตามมาตรการป้องกันโรคอย่างเคร่งครัด ควบคู่กับการให้ความรู้เด็ก ๆ มีวินัยในการปฏิบัติตน เพื่อร่วมป้องกันการแพร่ระบาดของโควิด-19 อย่างต่อเนื่อง และสามารถใช้ชีวิตในโรงเรียนได้อย่างปลอดโรคและปลอดภัย
สำหรับ รายงานสถานการณ์ตัวเลขผู้ติดเชื้อโควิด-19 วันนี้ (26 พฤษภาคม 2565) พบยอดผู้ติดเชื้อรวม 4,924 ราย จำแนกเป็น ผู้ป่วยจากในประเทศ 4,924 ราย ไม่มีผู้ป่วยมาจากต่างประเทศ ทำให้มียอดผู้ป่วยสะสม 2,206,239 ราย (ตั้งแต่ 1 มกราคม 2565) หายป่วยกลับบ้าน 5,560 ราย หายป่วยสะสมรวม 2,184,704 ราย (ตั้งแต่ 1 มกราคม 2565) ผู้ป่วยกำลังรักษา 46,595 ราย และเสียชีวิต 37 ราย โดยมีจำนวนผู้ป่วยปอดอักเสบรักษาตัวอยู่ในโรงพยาบาล 995 ราย เฉลี่ยจังหวัดละ 13 ราย และอัตราครองเตียงอยู่ที่ ร้อยละ 13.8
วันอังคารที่ 13 กรกฎาคม 2564
ดีอีเอส ร่วมประชุมอนุกรรมาธิการความเชื่อมโยงกับแผนแม่บทภายใต้ยุทธศาสตร์ชาติฯ วุฒิสภาฯ
ดีอีเอส ร่วมประชุมอนุกรรมาธิการความเชื่อมโยงกับแผนแม่บทภายใต้ยุทธศาสตร์ชาติฯ วุฒิสภาฯ
เมื่อวันที่13กรกฎาคม2564นางคนึงนิจคชศิลาผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมการประชุมคณะอนุกรรมาธิการพิจารณาความเชื่อมโยงกับแผนแม่บทภายใต้ยุทธศาสตร์ชาติและแผนการปฏิรูปประเทศ(ฉบับปรับปรุง)ในคณะกรรมาธิการวิสามัญพิจารณาศึกษาร่างพระราชบัญญัติงบประมาณรายจ่ายประจำปีงบประมาณพ.ศ.2565วุฒิสภาครั้งที่5ผ่านระบบประชุมทางไกลณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคมโดยมีประเด็นพิจารณาเรื่องงบประมาณรายจ่ายของกระทรวงดิจิทัลเพื่อเศรษฐกิจและสังคมในส่วนที่เกี่ยวข้องจำนวน6หน่วยงานได้แก่ภาพรวมความเชื่อมโยงของกระทรวงดิจิทัลฯส่วนสำนักงานปลัดกระทรวงฯสำนักงานคณะกรรมการดิจิทัลเพื่อเศรษฐกิจและสังคมแห่งชาติกรมอุตุนิยมวิทยาสำนักงานสถิติแห่งชาติสำนักงานพัฒนาธุรกรรมทางอิเล็กทรอนิกส์และสำนักงานส่งเสริมเศรษฐกิจดิจิทัล
**********
วันศุกร์ที่ 5 พฤศจิกายน 2564
นายศักดิ์สยาม ชิดชอบ รัฐมนตรีว่าการกระทรวงคมนาคมเป็นประธานถวายผ้าพระกฐินพระราชทานกระทรวงคมนาคมประจําปี 2564 ณ วัดปทุมคงคา
...
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีถวายผ้าพระกฐินพระราชทานกระทรวงคมนาคม ประจำปี 2564 ณ วัดปทุมคงคาราชวรวิหาร เขตสัมพันธวงศ์ กรุงเทพฯ เมื่อวันศุกร์ที่ 5 พฤศจิกายน 2564 เวลา 10.00 น. โดยมี นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม นายวีระศักดิ์ หวังศุภกิจโกศล รัฐมนตรีช่วยว่าการกระทรวงคมนาคม นายชยธรรม์ พรหมศร ปลัดกระทรวงคมนาคม คณะผู้บริหารระดับสูง และหัวหน้าหน่วยงานในสังกัดกระทรวงคมนาคม ร่วมพิธีฯ
วัดปทุมคงคาราชวรวิหาร เป็นพระอารามหลวงชั้นโท ชนิดราชวรวิหาร ตั้งอยู่ริมฝั่งแม่น้ำเจ้าพระยาฝั่งพระนคร ถนนทรงวาดติดต่อกับถนนสำเพ็ง แขวงสัมพันธวงศ์ เขตสัมพันธวงศ์ กรุงเทพมหานคร เดิมชื่อ วัดสำเพ็ง ตามชื่อถนนหน้าวัด ต่อมาในสมัยรัชกาลที่ 1 พระราชทานนามใหม่ว่า "วัดปทุมคงคา" ปัจจุบันมีพระภิกษุ 59 รูป สามเณร 1 รูป มีสถานศึกษาอยู่ในความดูแลของวัด 3 แห่ง ได้แก่ โรงเรียนพระปริยัติธรรม โรงเรีนปทุมคงคา (ระดับมัธยมศึกษา) และโรงเรียนปทุมคงคา (ระดับประถมศึกษา) โดยการถวายผ้าพระกฐินพระราชทานครั้งนี้ กระทรวงคมนาคม หน่วยงานในสังกัดกระทรวงคมนาคม และประชาชนทั่วไป ได้ร่วมกันถวายปัจจัยบำรุงและบูรณะพระอาราม มอบเงินบำรุงสถานศึกษาแก่โรงเรียนพระปริยัติธรรม โรงเรียนปทุมคงคา (ระดับประถม) และโรงเรียนปทุมคงคา (ระดับมัธยม) ร่วมบริจาคโดยเสด็จพระราชกุศล รวมเป็นเงินทั้งสิ้น จำนวน 5,945,180.87 บาท
วันอังคารที่ 21 ธันวาคม 2564
โฆษกประจำสำนักนายกรัฐมนตรีเผย นายกรัฐมนตรี เตือนคนไทยอย่าชะล่าใจในช่วงวันหยุดยาวช่วงเทศกาลปีใหม่  ขอให้เคร่งมาตรการ COVID Free Setting
โฆษกประจำสำนักนายกรัฐมนตรีเผย นายกรัฐมนตรี เตือนคนไทยอย่าชะล่าใจในช่วงวันหยุดยาวช่วงเทศกาลปีใหม่  ขอให้เคร่งมาตรการ COVID Free Setting พร้อมเตรียมนำแนวทางสกัดโอมิครอน หารือที่ประชุม ศบค. ใน ครั้งต่อไป
วันนี้ 21 ธันวาคม 2564 นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงเรื่องความเสี่ยงในการแพร่ระบาดโรคติดเชื้อไวรัสโควิด 19 โดยเฉพาะสายพันธุ์โอมิครอนที่พบมากขึ้น แนะให้ประชาชนป้องกันตัวเองขั้นสูงสุด อย่าชะล่าใจในช่วงวันหยุดยาวช่วงเทศกาลปีใหม่ อาจพบการติดเชื้อเป็นกลุ่มก้อนมากขึ้น ขอให้เคร่งมาตรการ COVID Free Setting แนะประชาชนรับวัคซีนให้ครบโดส หลีกเลี่ยงงานปาร์ตี้ร่วมกัน เพราะจะทำให้เสี่ยงการติดเชื้อมากขึ้น
ในช่วงที่ผ่านมาประเทศไทยเรามีมาตรการรับผู้ที่เดินทางจากต่างประเทศหลายมาตรการด้วยกันทั้งการเปิดเงื่อนไข Test & Go มาตรการ Quarantine มาตรการ Sandbox ที่นำร่องไปแล้วนั้น แต่เนื่องจากการแพร่ระบาดของโรคโควิด-19 สายพันธุ์โอมิครอนแล้วใน 89 ประเทศ รวมทั้งไทย หลายประเทศได้มีการปรับมาตรการป้องกันควบคุมโรคเพิ่มขึ้น เช่น การชะลอการเดินทางในผู้ที่มาจากต่างประเทศ การล็อคดาวน์ในบางธุรกิจเพื่อลดการแพร่ระบาดเป็นวงกว้างในช่วงเทศกาลคริสต์มาสและปีใหม่ นายกรัฐมนตรีสั่งการให้กระทรวงสาธารณสุขและหน่วยงานที่เกี่ยวข้อง เร่งจัดทำข้อเสนอรูปแบบผู้ที่เดินทางเข้าประเทศ หารือในที่ศูนย์ปฏิบัติการ ศูนย์บริหารสถานการณ์โควิด – 19 เพื่อเสนอต่อที่ประชุมศูนย์บริหารสถานการณ์โควิด -19 หรือ ศบค. ครั้งต่อไป คาดว่าจะมีการประชุมในเร็วๆ วันนี้
สำหรับประเทศไทยวันนี้มีผู้ติดเชื้อรายใหม่ จำนวน 2,476 ราย จำแนกเป็น ผู้ป่วยจากระบบเฝ้าระวังฯ 2,358 ราย ผู้ป่วยจากการค้นหาเชิงรุก 41 ราย ผู้ป่วยภายในเรือนจำ/ที่ต้องขัง 47 ราย ผู้ป่วยมาจากต่างประเทศ 30 ราย ผู้ป่วยสะสม 2,167,666 ราย (ตั้งแต่ 1 เมษายน) หายป่วยกลับบ้าน 3,649 ราย หายป่วยสะสม 2,108,771 ราย (ตั้งแต่ 1 เมษายน) ผู้ป่วยกำลังรักษา 38,892 ราย เสียชีวิต 32 ราย ขณะที่ผู้ติดเชื้อเข้าข่ายจากผลตรวจ ATK อีก 264 ราย อาการหนักใช้ท่อช่วยหายใจ 237 ราย อาการหนัก 880 ราย จากการเฝ้าระวังในผู้ที่เดินทางมาจากต่างประเทศผ่านท่าอากาศยานต่าง ๆ ในเดือนพฤศจิกายน มีผู้เดินทางเข้ามา 133,061 คน เป็นรูปแบบ Test & Go มากที่สุด 106,211 คน เดือนธันวาคม มีผู้เดินทาง 160,445 คน เป็น Test & Go 138,181 คน Sandbox 18,449 คน และ Quarantine 3,815 คน โดยทุกคนที่ตรวจพบการติดเชื้อจะมีส่งตรวจหาสายพันธุ์ที่ห้องปฏิบัติการของศูนย์วิทยาศาสตร์การแพทย์และรมวิทยาศาสตร์การแพทย์ ในเดือนธันวาคม พบผู้ติดเชื้อแล้ว 348 ราย จากระบบ Test & Go มากที่สุด 204 ราย โดยเป็นผู้ติดเชื้อสายพันธุ์โอมิครอน 1 ใน 4 ของผู้ติดเชื้อที่เดินทางเข้าประเทศ
โฆษกประจำสำนักนายกรัฐมนตรี กล่าว นายกรัฐมนตรีอยากเห็นคนไทยมีความสุขในช่วงเทศกาลปีใหม่ที่กำลังจะเกิดขึ้นอีกไม่กี่วัน พร้อมขอความร่วมมือประชาชนให้ดูแลตนเองในช่วงเทศกาลปีใหม่ ด้วยการไปฉีดวัคซีนโควิด 19 ให้ครบตามเกณฑ์เคร่งครัดมาตรการส่วนบุคคล ใส่หน้ากากอนามัย หน่วยงานที่จะจัดงานปีใหม่ ให้ดำเนินการตามแนวทาง Covid Free Setting ตรวจ ATK และมีผลฉีดวัคซีนก่อนร่วมงาน รวมถึงสถานประกอบการ ร้านอาหาร ขอให้ปฏิบัติตามมาตรการ Covid Free Setting ด้วย รวมทั้ง ขอให้ชะลอการเดินทางไปต่างประเทศหากจำเป็นให้ป้องกันตนเองขณะเดินทางและขณะพำนักในต่างประเทศ
.....................
วันอังคารที่ 22 มิถุนายน 2564
Govt Spokesperson highlights linkup success between Thailand’s PromptPay and Singapore's PayNow real-time retail payment systems
Govt Spokesperson highlights linkup success between Thailand’s PromptPay and Singapore's PayNow real-time retail payment systems
Government Spokesperson Anucha Burapachaisri disclosedaboutsuccessofthe linkup betweenThailand’s PromptPay and Singapore's PayNow real-time retail payment systemsthrough the collaboration between the Bank of Thailand (BOT) and the Monetary Authority of Singapore (MAS), and stated that this is an example of the Government’s successful innovative development for regional connectivity.It is alsoPrime Minister and Defense Minister Gen. Prayut Chan-o-cha’s policy to promote international economic cooperation as part of Thailand’s effort to ‘build back better’.
Such collaboration is consideredworld’s first. Customers of participating banks in Thailand and Singapore will be able tomake thetransferofup to S$1,000 or 25,000 bahtper daybetween thetwocountriesin just 1-2 minutes,instead of 1-2 days a normal mode of transfer would take, using just a mobile phone numbervia mobile application ofparticipating banks.
According to theGovernment Spokesperson,Thailand’ssuccess intheconnectivity ofpayment system infrastructurebetween ASEAN countrieswould better facilitate SMEs andaccommodateinternational business growth.
วันเสาร์ที่ 2 เมษายน 2565
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสต้อนรับเดือนรอมฎอน ประจำปี 2565
คำกล่าวพลเอก ประยุทธ์ จันทร์โอชา นายกรัฐมนตรี เนื่องในโอกาสต้อนรับเดือนรอมฎอน ประจำปี 2565
พี่น้องชาวไทยมุสลิมที่รักทุกท่าน
เนื่องในโอกาสต้อนรับเดือนรอมฎอน ประจำฮิจเราะห์ศักราช 1443 ผมขอส่งความปรารถนาดี และขอแสดงความยินดีต่อพี่น้องชาวไทยมุสลิมทั่วประเทศ ที่จะได้ร่วมกันปฏิบัติศาสนกิจอันประเสริฐ เพื่อขัดเกลาร่างกายและจิตวิญญาณให้บริสุทธิ์ ยึดมั่นในการทำคุณงามความดี อันเป็นการสร้างกุศลอันแรงกล้าแก่ตนเอง รวมทั้งยังเป็นการน้อมจิตรำลึกถึงพระมหาคัมภีร์อัลกุรอานที่ได้ประทานแก่พี่น้องชาวมุสลิมในช่วงเวลาสำคัญเช่นนี้ด้วย
ปัจจุบันแม้ว่าการแพร่ระบาดของโรคติดเชื้อไวรัสโคโรนา 2019 ในประเทศไทยและประเทศต่าง ๆ ทั่วโลก อาจส่งผลต่อการปฏิบัติศาสนกิจหลายประการ แต่การฝึกตนในช่วงสถานการณ์ที่ยากลำบากเช่นนี้ ย่อมจะขัดเกลาให้ท่านทั้งหลายเป็นผู้ที่มีสติ มีจิตใจที่เปี่ยมไปด้วยความศรัทธาอันสูงส่ง ช่วยทำให้จิตใจผู้ปฏิบัติมีความบริสุทธิ์ และเบิกบานด้วยคุณงามความดี อันจะนำมาซึ่งประโยชน์และความสงบสุขต่อตนเอง ครอบครัว และประเทศชาติต่อไป
ในโอกาสอันเป็นมงคลในเดือนรอมฎอน ประจำปีฮิจเราะห์ศักราช 1443 นี้ ผมขอให้พระผู้อภิบาลได้โปรดประทานพรอันประเสริฐให้พี่น้องชาวไทยมุสลิม จงประสบแต่ความสุขสวัสดี มีสุขภาพพลานามัยที่สมบูรณ์แข็งแรง และสัมฤทธิผลในสิ่งที่พึงปรารถนาทุกประการ เพื่อร่วมเป็นกำลังสำคัญในการสร้างสันติสุขแก่ประเทศชาติสืบไป
สวัสดีครับ
วันศุกร์ที่ 29 เมษายน 2565
กรมเจ้าท่า พร้อมยกระดับความปลอดภัยท่าเรือภูเก็ต สู่มาตรฐานสากล
...
นายวิวัธน์ ชิดเชิดวงศ์ ผู้อำนวยการสำนักงานเจ้าท่าภูมิภาคที่ 5 เป็นประธานในพิธีเปิดการประชุมเพื่อนำเสนอการออกแบบระบบรักษาความปลอดภัยของท่าเรือ (Port Security In Design) ซึ่งเป็นการประชุมที่ริเริ่มจากความร่วมมือระหว่างกรมเจ้าท่าและกระทรวงคมนาคมสหราชอาณาจักร (Department for Transport: DfT) มีวัตถุประสงค์เพื่อนำเสนอการออกแบบระบบรักษาความปลอดภัยของท่าเรือ (Port Security In Design) ซึ่งกระทรวงคมนาคมสหราชอาณาจักรได้นำผลการสำรวจท่าเรือน้ำลึกภูเก็ตร่วมกันกับกรมเจ้าท่าและท่าเรือน้ำลึกภูเก็ตมาพิจารณาประกอบการจัดทำ เพื่อนำเสนอแนวทางปฏิบัติที่เป็นเลิศของมาตรการรักษาความปลอดภัยของท่าเรือของสหราชอาณาจักร พร้อมกับข้อเสนอแนะในการนำแนวทางปฏิบัติดังกล่าวไปปรับใช้กับท่าเรือภูเก็ต ที่จะนำไปสู่การยกระดับระบบรักษาความปลอดภัยของท่าเรือภูเก็ต ซึ่งจะเป็นประโยชน์ต่อฝ่ายไทยโดยเฉพาะอย่างยิ่งต่อการเตรียมความพร้อมของท่าเรือภูเก็ตก่อนที่อุตสาหกรรมเรือสำราญจะกลับมาดำเนินการอีกครั้งในอนาคตอันใกล้
การประชุมดังกล่าวมีผู้แทนหน่วยงานทั้งหน่วยงานราชการและผู้ประกอบการธุรกิจการขนส่งทางเรือเข้าร่วมการประชุมและได้ร่วมแลกเปลี่ยนข้อคิดเห็นในการการออกแบบระบบรักษาความปลอดภัยของท่าเรือ ซึ่งจะนำไปสู่การยกระดับความปลอดภัยและเตรียมความพร้อมของท่าเรือภูเก็ตต่อไป
วันศุกร์ที่ 5 สิงหาคม 2565
เตือน! อย่าซื้อยาต้านโควิดผ่านสื่อออนไลน์ มากินเอง อาจเกิดอันตรายและภาวะดื้อยา
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม เตือนประชาชนอย่าซื้อยาต้านไวรัสโควิด-19 ผ่านสื่อออนไลน์มารับประทานเอง อาจเกิดอันตรายต่อร่างกาย และภาวะดื้อยา ถ้ารับประทานไม่เหมาะสม พร้อมกำชับให้เจ้าหน้าที่ตำรวจเร่งตรวจสอบและขยายผลจับกุมเครือข่ายผู้ลักลอบขายยาโมลนูพิราเวียร์ผ่านทางสื่อออนไลน์มาดำเนินคดีโดยเร็ว เพื่อความปลอดภัยของประชาชน
.
ขณะที่ กระทรวงสาธารณสุข ยืนยันว่า ผู้ติดเชื้อบางรายอาจไม่ต้องรับยาต้านไวรัส ซึ่งขึ้นอยู่กับดุลพินิจของแพทย์ที่รักษา สำหรับประชาชนที่ติดเชื้อโควิด-19 สามารถโทรเข้าสายด่วน 1330 เพื่อแจ้งอาการ ซึ่งจะมีเจ้าหน้าที่ประเมินอาการ หากเข้าข่ายที่จะได้รับยาต้านไวรัส จะดำเนินการส่งยาให้ถึงที่พักอาศัย
.
พร้อมยืนยันระบบสาธารณสุขไทยมีเวชภัณฑ์เพียงพอดูแลประชาชน ขอให้ประชาชนดำเนินการตามขั้นตอนที่กระทรวงสาธารณสุขกำหนด
#ไทยคู่ฟ้า#ร่วมต้านโควิด19
-------------------
วันเสาร์ที่ 2 ตุลาคม 2564
“ชัยวุฒิ” ตรวจเยี่ยม จ.อยุธยา ติดตามสถานการณ์น้ำท่วม
“ชัยวุฒิ” ตรวจเยี่ยม จ.อยุธยา ติดตามสถานการณ์น้ำท่วม
“ชัยวุฒิ”รมว.ดีอีเอสลงพื้นที่ติดตามสถานการณ์น้ำท่วมจ.อยุธยาพร้อมพบปะให้ความช่วยเหลือผู้ประสบภัยวอนทุกกลุ่มรักประเทศชาติให้มากๆเพื่อให้รัฐบาลเดินหน้าช่วยเหลือประชาชนได้เต็มที่
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(2ต.ค. 64)ได้เดินทางไปตรวจเยี่ยมพื้นที่อ.บางบาลจ.อยุธยาติดตามสถานการณ์น้ำท่วมเพื่อรับรู้ความเดือดร้อนของประชาชนผู้ประสบภัยอย่างใกล้ชิดและให้ความช่วยเหลือได้สอดคล้องกับบริบทความต้องการของเกษตรกรและประชาชนในพื้นที่โดยเป็นไปตามข้อสั่งการของพลเอกประยุทธ์จันทร์โอชาซึ่งมอบหมายให้รัฐมนตรีทุกคนลงพื้นที่เยี่ยมเยียนช่วยเหลือพี่น้องประชาชนและตรวจตาดูพื้นที่น้ำท่วม
“วันนี้ผมได้มาตรวจที่อ.บางบาลก็พบว่าเป็นพื้นที่ลุ่มต่ำโดยเฉพาะพื้นที่การเกษตรก็ท่วมเสียหายหมดเลยเป็นหน้าที่ที่ทางรัฐบาลต้องมาติดตามดูแลเยียวยาพี่น้องประชาชนชาวนาปีนี้ก็ไม่มีรายได้ก็ต้องการช่วยเหลือ”นายชัยวุฒิกล่าว
นอกจากนี้กระทรวงดิจิทัลฯยังให้ความสำคัญกับการแจ้งเตือนประชาชนในพื้นที่เสี่ยงให้รับรู้สถานการณ์น้ำเพื่อป้องกันให้เกิดความสูญเสียน้อยที่สุดกับประชาชนโดยสั่งการผ่านกรมอุตุนิยมวิทยาซึ่งเป็นหน่วยงานในสังกัดให้ติดตามประเมินสถานการณ์อย่างใกล้ชิดเพื่อเชื่อมโยงข้อมูลแจ้งเตือนภัยระดับต่างๆผ่านเครือข่ายกองอำนวยการน้ำแห่งชาติ(กอนช.)ภาคส่วนที่เกี่ยวข้องรวมถึงประชาชนในพื้นที่เสี่ยงภัยพิบัติน้ำท่วมได้อย่างทันการณ์
ล่าสุดจากรายงานการพยากรณ์อากาศของกรมอุตุนิยมวิทยาทราบว่ามีการก่อตัวของพายุที่ฟิลิปปินส์ในห้วงสัปดาห์นี้ก็อาจมีผลต่อประเทศไทยในช่วงวันที่8-9ต.ค.นี้เริ่มก่อตัวเข้ามาในประเทศไทยตามร่องมรสุมต่างๆอาจทำให้มีฝนตกหนักในช่วงปลายสัปดาห์หน้าจึงต้องเร่งเตือนประชาชนให้ระมัดระวังเพราะอาจมีน้ำท่วมขึ้นสูงในบางพื้นที่
ทั้งนี้รมว.ดีอีเอสยังได้แสดงความคิดเห็นกรณีการลงพื้นที่ติดตามสถานการณ์น้ำท่วมของรัฐบาล/นายกรัฐมนตรีเพื่อช่วยเหลือผู้ประสบภัยในบางจังหวัดอย่างเช่นนนทบุรีมีกลุ่มผู้ชุมนุมทางการเมืองมาปิดกั้นและขับไล่ว่าแม้ผู้ชุมนุมมีสิทธิแสดงความคิดเห็นทางการเมืองแต่ก็ควรเคารพการทำหน้าที่ของเจ้าหน้าที่ภาครัฐบาลด้วยโดยเฉพาะการปฏิบัติภารกิจในสถานการณ์นี้เป็นการไปตรวจติตามน้ำเพื่อช่วยเหลือพี่น้องชาวนนทบุรีและชาวกรุงเทพฯ
“เราควรมาช่วยเหลือกันเรื่องการเมืองควรเอาไว้ก่อนเพราะตอนนี้เป็นช่วงเวลาที่พี่น้องประชาชนเดือนร้อนเพราะปัญหาน้ำท่วมเอาเรื่องการเมืองมากไปประเทศก็ไปไม่ได้ฝากไปถึงผู้ชุมนุมทุกคนว่าให้คำนึงถึงประเทศชาติให้รักประเทศชาติมากๆ”นายชัยวุฒิกล่าว
**************
วันพฤหัสบดีที่ 7 เมษายน 2565
กรมทางหลวงชนบท เตรียมความพร้อมเส้นทางในพื้นที่จังหวัดสมุทรสงคราม แบ่งเบาการจราจรบนถนนสายหลัก อำนวยความสะดวกปลอดภัยให้กับประชาชนช่วงเทศกาลสงกรานต์  2565
ทั้งนี้ ประชาชนสามารถติดต่อสอบถามเส้นทางของ ทช. หรือแจ้งเหตุได้ที่สายด่วน ทช. โทร. 1146
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสมุทรสงคราม เตรียมความพร้อมของถนนและสะพาน เพื่อรองรับการเดินทางของประชาชนและนักท่องเที่ยวที่เดินทางในช่วงเทศกาลสงกรานต์ 2565 ภายใต้การรณรงค์ “เดินทางสะดวก ปลอดภัย ห่างไกล COVID-19” ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยได้จัดเจ้าหน้าที่ตรวจสอบป้ายจราจร เครื่องหมายจราจร ไฟฟ้าแสงสว่าง สัญญาณไฟจราจรในเส้นทางลัดทางเลี่ยงและเส้นทางเข้าสู่แหล่งท่องเที่ยว รวมถึงได้วางแผน การดำเนินงานในบริเวณโครงการก่อสร้างให้แล้วเสร็จก่อนเทศกาลสงกรานต์ ซึ่งปัจจุบันแขวงทางหลวงชนบทสมุทรสงคราม มีโครงการที่อยู่ระหว่างการก่อสร้าง จำนวน 3 โครงการ ได้แก่ โครงการงานปรับปรุงถนนทางหลวงชนบทสาย สส.4005 แยก ทล.3088 - บ้านบางนกแขวก โครงการก่อสร้างสะพานคลองตาจ่า อำเภอบางคนที และโครงการงานปรับปรุงเชิงลาดสะพานสาย สส.001 สะพานสมเด็จพระศรีสุริเยนทร์ อำเภออัมพวา จังหวัดสมุทรสงคราม ซึ่งจะดำเนินการให้แล้วเสร็จสมบูรณ์ก่อนเทศกาลสงกรานต์นี้ เป็นการอำนวยความสะดวกปลอดภัยให้ประชาชนเดินทางบนถนนทางหลวงชนบทได้อย่างมั่นใจต่อไป
อย่างไรก็ตาม ประชาชนสามารถใช้เส้นทางเลี่ยง ทล.4 เริ่มจาก ทล.35 (ถนนพระราม 2) กม. ที่ 73+070 เลี้ยวซ้ายเข้าสู่ทางหลวงชนบทสาย สส.2021 เดินทางต่อไปเป็นระยะทาง 23.7 กิโลเมตร จนถึง กม. ที่ 23+700 เลี้ยวขวาเข้าสู่ ทล.3176 เดินทางต่อไปเป็นระยะทาง 12.6 กิโลเมตร เพื่อเข้าสู่จังหวัดเพชรบุรี และสามารถเลี่ยงการจราจรจากจังหวัดเพชรบุรีไปยังอำเภอชะอำ โดยเริ่มจากทางหลวงชนบทสาย สส.2021 เดินทางต่อไปเป็นระยะทาง 36.3 กิโลเมตร จนถึง กม. ที่ 60+000 เลี้ยวขวาเข้าสู่ ทล.3187 เดินทางต่อไป เป็นระยะทาง 18.5 กิโลเมตร เลี้ยวซ้ายเข้าสู่ ทล.4 กม. ที่ 169+070 เพื่อมุ่งสู่อำเภอชะอำ จังหวัดเพชรบุรี ทั้งนี้ ประชาชนสามารถติดต่อสอบถามเส้นทางของ ทช. หรือแจ้งเหตุได้ที่สายด่วน ทช. โทร. 1146
วันเสาร์ที่ 4 ธันวาคม 2564
นายกฯ สั่งจับตาป้องกันฝุ่น PM2.5 มาพร้อมลมหนาว ห่วงประชาชนให้ดูแลสุขภาพเป็นพิเศษ
.....
นายธนกร วังบุญคงชนะ โฆษกรัฐบาล เผย พลเอก ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์ฝุ่นละออง PM2.5 ที่มาช่วงหน้าหนาวอย่างใกล้ชิด ซึ่งทำให้สภาพอากาศนิ่ง ส่งผลให้ฝุ่นละออง PM2.5 สะสมเกินค่ามาตรฐาน
.
ซึ่งพื้นที่กรุงเทพฯ และปริมณฑล อาจมีแนวโน้มสูงขึ้นและเกินมาตรฐาน สาเหตุหลักมาจากยานพาหนะกว่า 50% โดยเฉพาะรถที่ใช้เครื่องยนต์ดีเซล ส่วนต่างจังหวัดมาจากลมที่พัดนำฝุ่นละอองจากการเผาในที่โล่งและประเทศเพื่อนบ้าน จึงได้เร่งรัดและเน้นย้ำให้หน่วยงานที่เกี่ยวข้อง เพิ่มประสิทธิภาพการแก้ไขปัญหา ภายใต้แนวคิด “1 สื่อสาร 5 ป้องกัน 3 เผชิญเหตุ” เพื่อควบคุมมลพิษทางอากาศให้อยู่ในเกณฑ์มาตรฐานและปลอดภัยต่อสุขภาพของประชาชน
.
พร้อมส่งความห่วงใยถึงประชาชน โดยเฉพาะผู้สูงอายุ และเด็กเล็ก ขอให้ดูแลสุขภาพเป็นพิเศษ สวมหน้ากากอนามัยที่เหมาะสมโดยเฉพาะหน้ากาก N95 งดทำกิจกรรมกลางแจ้ง ลดการเผาเศษวัสดุการเกษตรในพื้นที่โล่งแจ้ง รวมถึงติดตามข่าวสารเกี่ยวกับฝุ่น PM2.5 เพื่อป้องกันตัวเองและช่วยสิ่งแวดล้อมด้วย
.
อ่านเพิ่มเติม คลิกhttps://www.thaigov.go.th/news/contents/details/49034
#ไทยคู่ฟ้า#ร่วมต้านโควิด19
-------------------
วันศุกร์ที่ 13 พฤษภาคม 2565
“อนุทิน” นำทีมไทยเข้าร่วมประชุมรัฐมนตรีสาธารณสุข
รองนายกรัฐมนตรีและรัฐมนตรีว่าการกระทรวงสาธารณสุข นำคณะผู้แทนไทย ร่วมประชุมรัฐมนตรีสาธารณสุขอาเซียนและการประชุมที่เกี่ยวข้อง หารือแนวทางในการดำเนินงานความร่วมมือด้านสาธารณสุข และรับรองแผนความร่วมมือระหว่างกันเพื่อสร้างความมั่นคงด้านสุขภาพของภูมิภาค
รองนายกรัฐมนตรีและรัฐมนตรีว่าการกระทรวงสาธารณสุข นำคณะผู้แทนไทย ร่วมประชุมรัฐมนตรีสาธารณสุขอาเซียนและการประชุมที่เกี่ยวข้อง หารือแนวทางในการดำเนินงานความร่วมมือด้านสาธารณสุข และรับรองแผนความร่วมมือระหว่างกันเพื่อสร้างความมั่นคงด้านสุขภาพของภูมิภาค
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ได้เป็นหัวหน้าคณะผู้แทนไทย เดินทางเข้าร่วมการประชุมรัฐมนตรีสาธารณสุขอาเซียน ครั้งที่15 (15th ASEAN Health MinistersMeeting: 15th AHMM) และการประชุมอื่นที่เกี่ยวข้อง รวมทั้งการประชุมรัฐมนตรีสาธารณสุขอาเซียน-สหรัฐอเมริกาสมัยพิเศษ ระหว่างวันที่13-15 พฤษภาคม 2565 ณ เมืองบาหลี สาธารณรัฐอินโดนีเซีย ซึ่งการประชุมรัฐมนตรีสาธารณสุขอาเซียนครั้งนี้มีวาระที่สำคัญคือ การให้การรับรองเอกสารเชิงนโยบายของอาเซียนและแผนงานด้านสาธารณสุขระยะ 5 ปี และจะมีการประชุมกับรัฐมนตรีสาธารณสุขของประเทศคู่เจรจาที่สำคัญ คือ สาธารณรัฐประชาชนจีน สาธารณรัฐเกาหลี ญี่ปุ่น และสหรัฐอเมริกา โดยจะมีการหารือถึงแนวทางในการดำเนินงานความร่วมมือด้านสาธารณสุข และรับรองแผนความร่วมมือระหว่างกันเพื่อสร้างความมั่นคงด้านสุขภาพของภูมิภาค คาดว่าจะมีการหารือกันอย่างเข้มข้น เนื่องจากจะเป็นครั้งแรกที่รัฐมนตรีสาธารณสุขอาเซียนและประเทศคู่เจรจาได้พบกันพร้อมหน้าในรอบ 2 ปี หลังจากสถานการณ์โควิด 19 อีกทั้งยังเป็นครั้งแรกที่รัฐมนตรีสาธารณสุขอาเซียนได้หารือกับรัฐมนตรีสาธารณสุขของสหรัฐอเมริกา ที่เดินทางมาร่วมประชุมที่บาหลีด้วยตัวเองด้วย
นายอนุทินกล่าวอีกว่า จะใช้โอกาสนี้ในการหารือทวิภาคี (Bilateral meeting) กับรัฐมนตรีสาธารณสุขอาเซียนและประเทศคู่เจรจาทุกประเทศ เพื่อเชิญประเทศที่เป็นสมาชิกของเอเปคมาประชุมระดับสูงว่าด้วยสุขภาพและเศรษฐกิจ (APEC High Level Meeting on Health and the Economy) ที่กระทรวงสาธารณสุขไทยจะเป็นเจ้าภาพจัดการประชุมในเดือนสิงหาคม 2565 และจะขอรับการสนับสนุนจากประเทศดังกล่าวให้ประเทศไทยเป็นประเทศที่ตั้งของศูนย์อาเซียนด้านสาธารณสุขฉุกเฉินและโรคอุบัติใหม่ (ASEAN Center for Public Health Emergency and Emerging Diseases) ซึ่งขณะนี้ประเทศสมาชิกอาเซียนอยู่ระหว่างกระบวนการคัดเลือกประเทศที่ตั้งศูนย์ โดยมีประเทศคู่แข่งคือ อินโดนีเซีย และเวียดนาม ซึ่งจะพยายามสุดความสามารถเพื่อให้ไทยได้รับการคัดเลือกให้เป็นประเทศที่ตั้งของศูนย์นี้ให้ได้
ทั้งนี้ การประชุมรัฐมนตรีสาธารณสุขอาเซียนจัดขึ้นเป็นประจำทุก 2 ปี เพื่อพิจารณาประเด็นสำคัญในการดำเนินความร่วมมือด้านสาธารณสุขภายใต้กรอบอาเซียน โดยประเทศสมาชิกจะเวียนกันเป็นเจ้าภาพเรียงตามอักษรภาษาอังกฤษ โดยในปีนี้ประเทศอินโดนีเซียเป็นเจ้าภาพจัดการประชุม
********************************************* 13 พฤษภาคม 2565
วันศุกร์ที่ 1 เมษายน 2565
เตือน! April Fool's Day โพสต์ – แชร์ข่าวปลอม มีสิทธิถูกดำเนินคดี
.....
วันที่ 1 เมษายน ของทุกปี ในหลายประเทศทั่วโลก ถือเป็นวันโกหก (April Fool's Day) โดยผู้คนจะเล่นมุกตลกและเรื่องหลอกลวงต่อกัน แต่สำหรับในประเทศไทยนั้น การโพสต์เรื่องโกหกผ่านสื่อสังคมออนไลน์ หรือแชร์ข่าวปลอม อาจทำให้เรื่องโกหกกระจายไปในวงกว้าง
.
สำนักงานตำรวจแห่งชาติ จึงฝากเตือนประชาชนให้ระมัดระวังการสร้างเรื่องโกหกในช่วงเทศกาลดังกล่าว ว่ามีโทษจำคุกและเสียค่าปรับ โดยเฉพาะข่าวเท็จที่เกี่ยวกับความปลอดภัยในชีวิตและทรัพย์สินของประชาชน ความมั่นคงของประเทศ การก่อการร้าย หรือการแพร่ระบาดของโรคโควิด-19 เป็นต้น
.
ซึ่งการกระทำดังกล่าวอาจมีความผิดตาม พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ. 2550 ฐานนำเข้าสู่ระบบคอมพิวเตอร์ซึ่งข้อมูลคอมพิวเตอร์อันเป็นเท็จ ต้องระวางโทษจำคุกไม่เกิน 5 ปี หรือปรับไม่เกิน 100,000 บาท หรือทั้งจำทั้งปรับ
.
หากพบเห็นบุคคลใดสร้างข่าวปลอมจนทำให้เกิดความสับสนในสังคม สามารถแจ้งเบาะแสได้ที่สายด่วน 191 และสายด่วนสำนักงานตำรวจแห่งชาติ 1599 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 23 กันยายน 2564
รมว.สธ. ยืนยัน ไทยยังไม่ได้รับเอกสารแจ้งบริจาคไฟเซอร์เพิ่มจากสหรัฐฯ
รองนายกรัฐมนตรี และรัฐมนตรีว่าการกระทรวงสาธารณสุข ชี้ข่าวไทยไม่เซ็นรับวัคซีนไฟเซอร์ที่สหรัฐฯจะบริจาค ไม่เป็นความจริง ขณะนี้กระทรวงการต่างประเทศไทยยังไม่ได้รับการประสานทางการทูตจากสหรัฐฯเรื่องการบริจาควัคซีนเพิ่มเติม
นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข กล่าวถึงกรณีมีข่าวว่าสหรัฐฯ จะบริจาควัคซีนไฟเซอร์ให้ไทยอีก 1 ล้านโดส แต่ไทยยังไม่ลงนามรับวัคซีน ว่า การดำเนินการในเรื่องต่างๆ ระหว่างประเทศ จะมีขั้นตอนพิธีการที่เป็นสากล ผ่านกระทรวงการต่างประเทศที่เป็นหน่วยงานรับผิดชอบหลักซึ่งการสนับสนุนวัคซีนไฟเซอร์ 1.5 ล้านโดสให้กับไทย เมื่อปลายเดือนกรกฎาคม 2564 ที่ผ่านมา สถานทูตสหรัฐฯ ได้มีเอกสารทางการทูต ถึงกระทรวงการต่างประเทศของไทยเป็นการล่วงหน้า เพื่อแสดงความประสงค์ของรัฐบาลสหรัฐฯ ที่จะมอบวัคซีนมาช่วยเหลือการดำเนินงานป้องกันควบคุมโรคติดเชื้อไวรัสโคโรนา 2019 ในประเทศไทย และรัฐบาลได้มอบหมายให้กระทรวงสาธารณสุข โดยกรมควบคุมโรค จัดทำแผนการฉีดให้กับประชาชนกลุ่มเป้าหมาย ซึ่งได้กระจายวัคซีนไปทุกจังหวัดให้ดำเนินการฉีดตามแผนเรียบร้อยแล้ว
สำหรับวัคซีนไฟเซอร์ที่มีข่าวจะบริจาคเพิ่มอีก 1 ล้านโดสนั้น จากการประสานข้อมูลกับกระทรวงการต่างประเทศ ทราบว่าขณะนี้ยังไม่ได้รับเอกสารทางการทูตจากรัฐบาลสหรัฐฯ แจ้งเรื่องการสนับสนุนวัคซีนให้กับไทยเพิ่มเติม ดังนั้นข่าวดังกล่าวจึงไม่เป็นความจริง
**************************************** 23 กันยายน 2564
วันอังคารที่ 27 กรกฎาคม 2564
เสริมสร้างสภาพแวดล้อมทางธุรกิจไทย - ญี่ปุ่น
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) กล่าวเปิดการประชุมกิจกรรมเสริมสร้างสภาพแวดล้อมทางธุรกิจไทย - ญี่ปุ่น ครั้งที่ 10 ภายใต้ความตกลง JTEPA ผ่านการประชุมทางไกล
โดยมีผู้แทนจากหน่วยงานราชการไทยและญี่ปุ่นเข้าร่วมประชุม เพื่อหารือแนวทางการปรับปรุงสภาพแวดล้อมทางธุรกิจให้แก่นักลงทุนญี่ปุ่นในประเทศไทย รวมถึงนโยบายส่งเสริมการลงทุน กฎหมาย และระเบียบที่เกี่ยวข้องกับการลงทุน ซึ่งจะนำไปสู่การเสริมสร้างความสัมพันธ์ทางด้านเศรษฐกิจโดยเฉพาะด้านการลงทุนระหว่างกันต่อไป
วันพุธที่ 16 มีนาคม 2565
พม. จับมือ ดีอีเอส ปั้นคนรุ่นใหม่ขยายเครือข่ายอาสาสมัครดิจิทัลประจำหมู่บ้าน
พม. จับมือ ดีอีเอส ปั้นคนรุ่นใหม่ขยายเครือข่ายอาสาสมัครดิจิทัลประจำหมู่บ้าน
เมื่อวันที่ 11 มี.ค. 65เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)และนายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอีเอส)เป็นประธานร่วมในพิธีแสดงความร่วมมือในการสร้างเครือข่ายอาสาสมัครดิจิทัล (อสด.) ประจำหมู่บ้าน ระหว่างกระทรวงการพัฒนาสังคมและความมั่นคงของมนุษย์ (พม.) และกระทรวงดิจิทัลเพื่อเศรษฐกิจและสังคม (ดีอีเอส) พร้อมทั้งเปิดการอบรมหลักสูตร "การพัฒนาอาสาสมัครดิจิทัล (อสด.) ประจำหมู่บ้าน" สำหรับเด็กและเยาวชน สภาเด็กและเยาวชน และประชาชน จำนวน 180 คน เพื่อเสริมสร้างสมรรถนะทักษะความรู้ด้านเทคโนโลยีดิจิทัล และสามารถนำไปใช้ประโยชน์ในการช่วยเหลือและให้คำแนะนำในชุมชนของตนเองได้อย่างเหมาะสม พร้อมทั้งขยายเครือข่ายความรู้ด้านเทคโนโลยีดิจิทัลในพื้นที่ ณ โรงแรมปรินซ์พาเลซ มหานาค กรุงเทพฯ
นายจุติกล่าวว่า โครงการนี้เป็นนโยบายของรัฐบาลที่ให้กระทรวงดีอีเอส กระทรวงศึกษาธิการ และกระทรวง พม. มาทำงานร่วมกัน เพื่อลดความเหลื่อมล้ำของคนที่ไม่มีโอกาสได้เข้าถึงเทคโนโลยีดิจิทัล นอกจากนั้น เราจะสร้างทักษะและศักยภาพ เพื่อสร้างอาชีพและรับผิดชอบต่อสังคม อีกทั้งช่วยกันต่อต้านข่าวปลอม ในขณะเดียวกัน อาสาสมัครดิจิทัลจะเป็นบุคลากรที่มีคุณค่าต่อการทำงานของภาครัฐเพื่อประชาชน ในการสำรวจและเยียวยาเพื่อให้เกิดความแม่นยำ ลดความสูญเสีย และเกิดประโยชน์สูงสุดต่อประเทศ
ทั้งนี้ สิ่งที่กระทรวงดีอีเอสได้มอบให้กับกระทรวง พม. คือการให้เบ็ดตกปลา เป็นการให้ความรู้ ในขณะที่ กระทรวง พม. มีคนที่พร้อมจะทำงานให้ รวมถึงเยาวชนที่ได้ทักษะความรู้ด้านเทคโนโลยีดิจิทัล ซึ่งเป็นความปราถนาของ พลเอก ประยุทธ์ จันทร์โอชา นายกรัฐมนตรี ที่อยากให้คนไทยมีอาชีพใหม่ๆ บนพื้นฐานวิทยาศาสตร์และเทคโนโลยี ฉะนั้น ความยั่งยืนจะเกิดขึ้นได้อย่างแน่นอน
นายชัยวุฒิกล่าวว่า ขอบคุณกระทรวง พม. และเครือข่ายทุกคนที่มาร่วมงานกันเพื่อสร้างอาสาสมัครดิจิทัลซึ่งเป็นเครือข่ายคนรุ่นใหม่ โดยเราจะอบรมให้ทักษะความรู้ด้านเทคโนโลยีดิจิทัลและนำไปใช้ประโยชน์ รวมถึงการสร้างอาชีพ การแก้ไขปัญหาต่างๆ ในสังคม ซึ่งความร่วมมือนี้จะทำให้เครือข่ายของเราเข้มแข็งและเกิดประโยชน์ต่อการพัฒนาเศรษฐกิจดิจิทัลในประเทศของเราต่อไป
วันเสาร์ที่ 12 กุมภาพันธ์ 2565
รัฐมนตรีเกษตรฯ Kick off โครงการ “เกษตรช่วยประชาชนลดค่าครองชีพ”
รัฐมนตรีเกษตรฯ Kick off โครงการ “เกษตรช่วยประชาชนลดค่าครองชีพ” จำหน่ายหมูในราคาเพียงกิโลกรัมละ 140 บาท
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานเปิดโครงการ “เกษตรช่วยประชาชนลดค่าครองชีพ” โดยมี ดร.ทองเปลว กองจันทร์ ปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ ลานกิจกรรมตลาดริมน้ำ อ.ต.ก. เลียบคลองบางซื่อ ถ.พหลโยธิน เขตจตุจักร กทม. ซึ่งกำหนดจัดขึ้นระหว่างวันที่ 12 - 19 กุมภาพันธ์ 2565 ตั้งแต่เวลา 08.30 - 17.00 น. หรือจนกว่าสินค้าจะหมด เพื่อเป็นการช่วยเหลือประชาชน ลดภาระค่าใช้จ่าย และบรรเทาความเดือดร้อนจากสภาวะเศรษฐกิจในปัจจุบัน ด้วยการจัดจำหน่ายหมูเพื่อประชาชน ซึ่งเป็นหมูเนื้อแดง คุณภาพดี การันตีด้วยมาตรฐานปศุสัตว์ OK ในราคาถูกกว่าท้องตลาด เพียงกิโลกรัมละ 140 บาท ซึ่งได้นำมาจำหน่ายที่ตลาด อ.ต.ก. จำนวน 150,000 กิโลกรัม โดยกำหนดซื้อได้คนละไม่เกิน 5 กิโลกรัม เพื่อให้ทั่วถึงกันทุกคน
สำหรับโครงการดังกล่าว กระทรวงเกษตรและสหกรณ์ โดยกรมปศุสัตว์ องค์การตลาดเพื่อเกษตรกร (อ.ต.ก.) ร่วมมือกันจัดขึ้น โดยกรมปศุสัตว์ ได้ประสานกับภาคเอกชนในการจัดสรรเนื้อหมูแดง คุณภาพดี ที่ได้ผ่านการรับรองมาตรฐาน ภายใต้สัญลักษณ์ “ปศุสัตว์ OK” ซึ่งการันตีได้ว่า ถูกสุขลักษณะ และปลอดภัยสำหรับการบริโภคแน่นอน ขณะที่ทาง อ.ต.ก ได้ให้การสนับสนุนพื้นที่จำหน่ายเนื้อหมู ทั้ง 7 วัน ซึ่งจะเน้นมาตรการควบคุมการป้องกันการแพร่ระบาดของ Covid-19 อย่างเข้มงวด เพื่อรักษามาตรฐานของตลาดสดน่าซื้อ และเป็นการป้องกันไม่ให้เกิดการแพร่ระบาดภายในพื้นที่
"จากภาวะวิกฤตของการแพร่ระบาดของโรคโควิด-19 กระทรวงเกษตรฯ พยายามหามาตรการต่าง ๆ ในการบรรเทาและช่วยเหลือพี่น้องประชาชนตามนโยบายของรัฐบาลที่ให้ทุกภาคส่วนลงมารับรู้ปัญหาและช่วยกันแก้ไข ซึ่งในช่วงต้นปีที่ผ่านมาจากสถานการณ์ที่ราคาหมูมีราคาสูงขึ้น ที่เกิดจากปัจจัยหลาย ๆ อย่าง กระทรวงเกษตรฯ ได้บูรณาการทุกภาคส่วน ทั้งการตรวจเช็คห้องเย็น หรือตรวจสต็อกหมูทั้งหมด เพื่อเช็คจำนวนว่าในความเป็นจริง หมูขาดตลาดหรือไม่ หรือการที่หมูราคาแพงขึ้นเกิดจากกลไกใด และในระหว่างแก้ไขปัญหา สิ่งหนึ่งที่ทำควบคู่กันไปคือการบรรเทาภาระค่าใช้จ่ายให้พี่น้องประชาชน ซึ่งหวังเป็นอย่างยิ่งว่า โครงการ “เกษตรช่วยประชาชน ลดค่าครองชีพ” จะเป็นส่วนหนึ่งในการช่วยแบ่งเบาภาระค่าใช้จ่าย ค่าครองชีพให้พี่น้องประชาชนจากปัญหาสินค้าราคาแพง ซึ่งระยะต่อไปจะขยายกิจกรรมไปยังสินค้าเกษตรชนิดอื่น ๆ เพื่อประชาชนคนไทย จะได้สามารถบริโภคสินค้าเกษตรที่มีคุณภาพ ปลอดภัย ในราคาที่เหมาะสมและเป็นธรรม อย่างไรก็ตาม กระทรวงเกษตรฯ พร้อมขับเคลื่อนการดำเนินงานที่จะทำให้ราคาหมูกลับมาสู่ภาวะปกติโดยเร็วที่สุดต่อไป" ดร.เฉลิมชัย กล่าว
วันพุธที่ 20 เมษายน 2565
โฆษกรัฐบาลสวน “ก้าวไกล” รัฐบาลไม่ขอเสียเวลากับเด็กงอแง แจง รมต.แต่ละท่านมีภารกิจชัดเจน ประชาชนในพื้นที่รู้ดี เพราะรัฐบาลยึดประชาชนเป็นหลัก
โฆษกรัฐบาลสวน “ก้าวไกล” รัฐบาลไม่ขอเสียเวลากับเด็กงอแง แจง รมต.แต่ละท่านมีภารกิจชัดเจน ประชาชนในพื้นที่รู้ดี เพราะรัฐบาลยึดประชาชนเป็นหลัก ย้อนใครกันแน่ไม่สนความเดือดร้อนชาวบ้าน ถึงขนาดเล่นเกมล่มสภาฯ ก็เอา
วันที่ 20 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายณัฐชา บุญไชยอินสวัสดิ์ โฆษกพรรคก้าวไกล ระบุว่า ขณะนี้รัฐมนตรีไม่มีใจทำงานแล้ว ครม.เงียบเหงา ส่งสัญญาณอยากยุบสภาฯ ก่อนอภิปรายไม่ไว้วางใจว่า เมื่อแผนโหมโรงศึกซักฟอกพังไม่เป็นท่า เพราะประชาชนรู้ทันว่าแค่ปาหี่ ไม่ได้มีข้อมูลอะไรใหม่อย่างที่ฝอยรายวัน ก็หันมาเสี้ยมให้พรรคร่วมรัฐบาลแตกคอกันเอง แต่เมื่อเสี้ยมแล้วก็ยังไม่สำเร็จ จึงจิตตก ถึงขนาดมโนขึ้นเองก็เอา บ่งบอกถึงคุณภาพการอภิปรายไม่ไว้วางใจของฝ่ายค้านในครั้งนี้ได้เป็นอย่างดี ทั้งนี้ รัฐมนตรีแต่ละท่านมีภารกิจต่าง ๆ มากมายในการช่วยเหลือประชาชน ไม่ได้ว่างเหมือนฝ่ายค้าน ที่วัน ๆ งานในสภาฯ ไม่ทำออกมามโนรายวัน อย่างไรก็ตาม รัฐบาลเน้นการช่วยเหลือประชาชนที่กำลังได้รับความเดือดร้อนก่อนเป็นอับดับแรก คงไม่มีเวลาไปเล่นเกมเด็กงอแงของฝ่ายค้านให้เสียเวลา
“รัฐมนตรีแต่ละท่านมีภารกิจในการให้ความช่วยเหลือประชาชนต่างกรรมต่างวาระกันไป ซึ่งพรรคก้าวไกลไม่ทราบเพราะไม่ได้อยู่ใน ครม. แต่ประชาชนในพื้นที่ทราบดี รัฐบาลไม่เคยคิดทำงานแบบฝ่ายค้าน ที่ถึงขนาดล่มสภาฯ ก็เอา ทั้ง ๆ ที่รู้ว่ามีกฎหมายสำคัญต่อประชาชนรอคิวอยู่ แต่ก็ไม่สนใจ จ้องแต่จะเล่นเกมการเมืองลูกเดียว เข้าใจว่าสถานการณ์แบบนี้คงทำให้ฝ่ายค้านใจคอไม่ดี กลัวจะถูกประชาชนทิ้งวันไหนก็ไม่รู้ เพราะวัน ๆ ไม่เคยคิดทำอะไรเพื่อประชาชน นอกจากเพื่อพรรคพวกตัวเอง ทั้งนี้ หากยังไม่เปลี่ยนวิธีการทำงาน พฤติกรรมของฝ่ายค้านโดยเฉพาะพรรรคก้าวไกล ยังถูกนำมาประจานสู่สาธารณะแบบนี้อยู่เรื่อย ๆ ดีไม่ดีการเลือกตั้งครั้งหน้า หลายคนอาจจะหมดอนาคตการเมืองไปเสียเองก็เป็นได้” นายธนกร กล่าว
วันพฤหัสบดีที่ 31 มีนาคม 2565
“อลงกรณ์” เดินหน้าพัฒนาเรือประมง ผนึกศูนย์พัฒนาการประมงแห่งเอเชียตะวันออกเฉียงใต้
“อลงกรณ์” เดินหน้าพัฒนาเรือประมง ผนึกศูนย์พัฒนาการประมงแห่งเอเชียตะวันออกเฉียงใต้ ร่วมสมาคมประมงไทยพัฒนาเทคโนโลยีการจับปลา ยึด “เรือฝึกปลาลัง” เป็นต้นแบบ มุ่งลดต้นทุนแรงงาน-พลังงาน
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะกรรมการฟื้นฟูและพัฒนาศักยภาพการประมงไทยเข้าเยี่ยมชมเรือฝึก"ปลาลัง"ณศูนย์พัฒนาการประมงแห่งเอเชียตะวันออกเฉียงใต้(SEAFDEC)จ.สมุทรปราการโดยมีนายบัญชาสุขแก้วนายประพันธ์ลีปายะกุลรองอธิบดีกรมประมงนางมาลินีสมิทธิ์ฤทธีเลขาธิการศูนย์พัฒนาการประมงแห่งเอเชียตะวันออกเฉียงใต้MR.Koichi Hondaจากรัฐบาลญี่ปุ่นนายพิชัยแซ่ลิ้มนายกสมาคมประมงสมุทรปราการและกรรมการสมาคมการประมงแห่งประเทศไทยและเจ้าหน้าที่ศูนย์พัฒนาการประมงฯกรมประมงให้การต้อนรับพร้อมทั้งรับฟังการบรรยายสรุปเกี่ยวกับวัตถุประสงค์ของโครงการเรือฝึก"ปลาลัง"
ทั้งนี้เรือฝึก“ปลาลัง”เดิมเป็นเรือประมงอวนล้อมจับและได้รับการพัฒนาปรับปรุงให้เป็นเรือฝึกประมงอวนลากในปี2564ด้วยงบประมาณสนับสนุนจากกรมประมงและรัฐบาลญี่ปุ่นภายใต้งบประมาณJapanese Trust Fundในหัวข้อโครงการResponsible Fishing Technology and Practiceให้เป็นเรือฝึกประมงตัวอย่างในการพัฒนาปรับปรุงเครื่องมือทำการประมงเพื่อช่วยลดต้นทุนในการประกอบอาชีพด้วยการใช้เทคโนโลยีที่เหมาะสมและใช้พลังงานเชื้อเพลิงอย่างคุ้มค่าลดผลกระทบต่อสิ่งแวดล้อมและแหล่งทำการประมงรวมถึงภาวะโลกร้อน(Low Impact and Fuel Efficient)นอกจากนี้ยังมีเป้าหมายสำคัญในการยกระดับความเป็นอยู่และสุขอนามัยที่ดีของลูกเรือบนเรือประมงเสริมสร้างความปลอดภัยการทำงานในทะเลการส่งเสริมและให้ความสำคัญในด้านการเก็บรักษาคุณภาพสัตว์น้ำบนเรือประมงทั้งแบบสดและมีชีวิต(Fresh & Life Fish)อย่างถูกสุขลักษณะเพื่อให้สัตว์น้ำที่จับได้สามารถคงความสดลดการสูญเสียและขายได้ราคาดีเป็นที่ต้องการของตลาด
ในการนี้นายอลงกรณ์ได้เสนอแนะให้ศูนย์ซีฟเดคและกรมประมงบูรณาการความร่วมมือกับศูนย์เทคโนโลยีเกษตรและนวัตกรรม(AIC)ในการนำเทคโนโลยีและเครื่องจักรกลมาใช้ในการพัฒนาเรือประมงของไทยต่อยอดจากแนวทางการพัฒนาเรือฝึก“ปลาลัง”ซึ่งถือว่าเป็นต้นแบบที่ดีขอให้สมาคมการประมงเข้ามาร่วมกันพัฒนาปรับปรุงเรือประมงของไทยมุ่งเป้า1จังหวัด1ลำ
จากนั้นนายอลงกรณ์และคณะได้เยี่ยมชมเรือปลาฝึกลังเรือจุฬาภรณ์และเรือมหิดลพร้อมทั้งให้กำลังใจกรรมการสมาคมประมงเจ้าหน้าที่กรมประมงและลูกเรือก่อนที่เรือฝึกปลาลังจะออกทำการลากอวนในอ่าวไทยตอนบนช่วงบ่ายวันนี้
วันศุกร์ที่ 25 กุมภาพันธ์ 2565
ดีอีเอส เอ็มโอยูร่วมเอดับบลิวเอสนำร่อง 10 บริการ ผ่านระบบคลาวด์กลางภาครัฐ
ดีอีเอส เอ็มโอยูร่วมเอดับบลิวเอสนำร่อง 10 บริการ ผ่านระบบคลาวด์กลางภาครัฐ
“ชัยวุฒิ”รมว.ดีอีเอสประธานพิธีลงนามเอ็มโอยูกับอะเมซอนเว็บเซอร์วิสเซส(AWS)ในการทำงานร่วมกันบนระบบคลาวด์ตั้งเป้าปีแรกประเดิม10บริการนำร่องที่จะใช้งานบนเอดับบลิวเอสผ่านบริการระบบคลาวด์กลางภาครัฐ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(25ก.พ.65)ได้มอบหมายให้นางสาวอัจฉรินทร์พัฒนพันธ์ชัยปลัดกระทรวงดิทัลเพื่อเศรษฐกิจและสังคมลงนามความร่วมมือระหว่างกระทรวงดิจิทัลฯกับบริษัทอะเมซอนเว็บเซอร์วิสเซสหรือเอดับบลิวเอส(AWS)ขับเคลื่อนการใช้ประโยชน์จากเทคโนโลยีคลาวด์ในการสนับสนุนการปฏิรูประบบดิจิทัลของภาครัฐภายใต้บันทึกความเข้าใจฉบับนี้ดีอีเอสและหน่วยงานต่างๆของภาครัฐจะใช้AWSเป็นส่วนหนึ่งของคลาวด์ภาครัฐ(Government Cloud)ซึ่งเป็นโครงสร้างพื้นฐานคลาวด์ส่วนกลางสำหรับหน่วยงานต่างๆของภาครัฐ
โดยภายในปีแรกดีอีเอสจะทำงานร่วมกับภาครัฐและAWSเพื่อระบุ10โครงการนำร่องที่จะใช้งานบนAWSผ่านบริการระบบคลาวด์กลางภาครัฐโครงการนำร่องเหล่านี้จะช่วยให้เห็นถึงความรวดเร็วที่หน่วยงานภาครัฐสามารถใช้เทคโนโลยีคลาวด์เพื่อสร้างและส่งมอบบริการต่างๆได้สำเร็จ
“เรายังมีเป้าหมายที่จะหารือถึงทางเลือกที่ตกลงร่วมกันเพื่อใช้ประโยชน์จากโครงสร้างพื้นฐานระบบคลาวด์ทั่วโลกของAWSเพื่อสนับสนุนความพยายามในการเปลี่ยนแปลงทางดิจิทัลของรัฐบาลไทยที่เกี่ยวข้องกับการโยกย้ายและปรับใช้เครื่องเสมือนบนโครงสร้างพื้นฐานระบบคลาวด์แบบไฮบริดในช่วง4ปีงบประมาณจากนี้ไปและเพื่อให้ได้ประโยชน์สูงสุดจากระบบคลาวด์ด้วยต้นทุนที่ต่ำลงโดยจะเป็นจุดเริ่มต้นในการปลดล็อกระดับการประหยัดต้นทุนที่เหมาะสมที่สุดสำหรับการขับเคลื่อนและเพิ่มการใช้งานระบบคลาวด์กลางภาครัฐ”นายชัยวุฒิกล่าว
นอกจากนี้ขอบเขตข้อตกลงยังครอบคลุมถึงความร่วมมือในกิจกรรมที่เกี่ยวข้องเพื่อเร่งการนำคลาวด์ไปใช้ทั่วประเทศโดยหน่วยงานรัฐโดยAWSจะสนับสนุนจัดการฝึกอบรมให้ข้าราชการ1,200คนตลอดจนให้คำปรึกษาแนะนำในการกำหนดทิศทางที่เหมาะสมกับการใช้งานของรัฐบาลไทยด้วย
***************
วันจันทร์ที่ 18 ตุลาคม 2564
ธปท. และสมาคมธนาคารไทย ชี้แจงกรณีการตัดเงินที่ผิดปกติผ่านบัตรเครดิตและบัตรเดบิตของลูกค้าจำนวนมาก
ตามที่ปรากฏข่าวพบลูกค้าผู้ถือบัตรเครดิตและบัตรเดบิตจำนวนมากประสบปัญหาการทำรายการชำระเงินโดยที่ไม่ได้ทำธุรกรรมด้วยตนเอง
ตามที่ปรากฏข่าวพบลูกค้าผู้ถือบัตรเครดิตและบัตรเดบิตจำนวนมากประสบปัญหาการทำรายการชำระเงินโดยที่ไม่ได้ทำธุรกรรมด้วยตนเอง ธนาคารแห่งประเทศไทย และสมาคมธนาคารไทย ได้รับทราบปัญหาและได้ตรวจสอบสถานการณ์ดังกล่าว โดยเบื้องต้นพบว่า มิได้เกิดจากการรั่วไหลของข้อมูลจากธนาคาร แต่เป็นรายการที่เกิดจากการทำธุรกรรมชำระค่าสินค้าและบริการกับร้านค้าออนไลน์ที่จดทะเบียนในต่างประเทศเป็นส่วนใหญ่ และไม่ใช่แอปดูดเงินตามที่ปรากฏเป็นข่าว
ขณะนี้ธนาคารเจ้าของบัตรได้ดำเนินการระงับการใช้บัตรของลูกค้าที่มีรายการผิดปกติ และติดต่อลูกค้า รวมทั้งอยู่ระหว่างดำเนินการตรวจสอบร้านค้าที่มีธุรกรรมที่ผิดปกติเหล่านี้ นอกจากนี้ ลูกค้าที่ตรวจสอบพบความผิดปกติของรายการธุรกรรมด้วยตนเอง สามารถติดต่อคอลเซ็นเตอร์หรือสาขาของธนาคารผู้ออกบัตรเพื่อแจ้งตรวจสอบและยืนยันการทำธุรกรรมในทันที โดยธนาคารจะดูแลแก้ไขปัญหาที่เกิดขึ้น และเร่งคืนเงินให้กับลูกค้าที่ได้รับความเสียหายตามขั้นตอนของธนาคารโดยเร็วต่อไป
ธปท. และสมาคมธนาคารไทย ให้ความสำคัญอย่างยิ่งกับความปลอดภัยในการทำธุรกรรมทางการเงิน และการคุ้มครองข้อมูลส่วนบุคคลของลูกค้า โดยธนาคารพาณิชย์มีระบบการรักษาความมั่นคงปลอดภัยและมีการตรวจสอบการทำธุรกรรมที่ผิดปกติอย่างต่อเนื่อง เมื่อพบรายการที่ผิดปกติ ธนาคารจะแจ้งลูกค้าเพื่อตรวจสอบและยืนยันรายการธุรกรรม และพร้อมจะดูแลลูกค้าด้วยความรับผิดชอบเสมอ
https://www.bot.or.th/Thai/AboutBOT/Activities/Pages/JointPress_17102021.aspx
วันจันทร์ที่ 9 พฤษภาคม 2565
โฆษกรัฐบาลเผย "นายกฯ" พอใจตัวเลขนักท่องเที่ยวต่างประเทศเดินทางเข้าไทยกว่า 3 แสนคน หลังรัฐบาล/ศบค.  คลายล็อกเปิดประเทศ 1 พ.ค. ที่ผ่านมา  ครบหนึ่งสัปดาห์
โฆษกรัฐบาลเผย "นายกฯ" พอใจตัวเลขนักท่องเที่ยวต่างประเทศเดินทางเข้าไทยกว่า 3 แสนคน หลังรัฐบาล/ศบค.  คลายล็อกเปิดประเทศ 1 พ.ค. ที่ผ่านมา  ครบหนึ่งสัปดาห์  สำหรับวันนี้พบมีผู้ติดเชื้อรายใหม่ 6,488 ราย
วันที่ 9 พฤษภาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจจำนวนนักท่องเที่ยวเดินทางหลั่งไหลเข้าประเทศไทยเพิ่มขึ้น หลังครบ 1 สัปดาห์ที่รัฐบาลและ ศบค. คลายล็อกรับเปิดประเทศเต็มรูปแบบ 1 พ.ค. 2565 ยกเลิก "เทสต์แอนด์โก" ผ่อนคลายให้นักท่องเที่ยวชาวต่างชาติเดินทางเข้าท่องเที่ยวในประเทศไทยได้ง่ายขี้น เพื่อฟื้นเศรษฐกิจท่องเที่ยวในประเทศไทย ซึ่งการท่องเที่ยวแห่งประเทศไทยรายงานขณะนี้พบว่านักท่องเที่ยวต่างชาติได้เดินทางเข้ามาประเทศไทยแล้วมากกว่า 3 แสนคน
ทั้งนี้ คาดการณ์ตั้งแต่เดือนพฤษภาคม-กันยายน 2565 จะมีนักท่องเที่ยวต่างชาติทยอยเดินทางเข้าประเทศต่อเนื่องเพิ่มขึ้นไม่น้อยกว่าเดือนละ 3 แสนคน ขณะที่ปลายปีตั้งแต่เดือนตุลาคมถึงธันวาคม ซึ่งถือเป็นช่วง High Season ก็คาดว่าจะมีนักท่องเที่ยวเดินทางเข้าประเทศไทยประมาณไม่น้อยกว่าเดือนละ 1 ล้านคน เป็นสัญญาณส่งผลให้เศรษฐกิจและอุตสาหกรรมการท่องเที่ยวมีโอกาสกลับมาฟื้นตัวได้ด้วย
“นายกรัฐมนตรียังได้สั่งการให้ทุกหน่วยงานที่เกี่ยวข้องและผู้ประกอบการด้านการท่องเที่ยวเตรียมความพร้อมในทุกด้านทั้งด้านการ Upskill และ Reskill แรงงานที่ทำงานด้านบริการการท่องเที่ยว การพัฒนาปรับปรุงสถานที่ท่องเที่ยวและที่พักรองรับการเปิดประเทศ อย่างไรก็ตามนายกรัฐมนตรียังเน้นย้ำให้ประชาชนและนักท่องเที่ยวยังคงต้องปฏิบัติตามมาตรการด้านสาธารณสุขภายใต้การท่องเที่ยววิถีใหม่ เพื่อให้ทุกคนท่องเที่ยวอย่างสนุกและปลอดภัยจากโควิด-19 ด้วย” โฆษกประจำสำนักนายกรัฐมนตรี กล่าว
สำหรับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในประเทศไทยวันนี้ (9 พฤษภาคม 2565) พบมีผู้ติดเชื้อรายใหม่ รวม 6,488 ราย จำแนกเป็นผู้ป่วยจากในประเทศ 6,484 ราย และผู้ป่วยมาจากต่างประเทศ 4 ราย รวมผู้ป่วยสะสม 2,107,903 ราย (ตั้งแต่ 1 มกราคม 2565) ขณะที่หายป่วยกลับบ้าน 12,755 ราย
ทำให้รวมหายป่วยสะสม 2,048,744 ราย (ตั้งแต่ 1 มกราคม 2565) โดยมีผู้ป่วยกำลังรักษา 84,957 ราย และเสียชีวิต 55 ราย ทั้งนี้จำนวนผู้ป่วยปอดอักเสบ รักษาตัวอยู่ในโรงพยาบาล 1,522 ราย เฉลี่ยจังหวัดละ 20 ราย อัตราครองเตียง ร้อยละ 18.7
ส่วนการให้บริการวัคซีนโควิด - 19 ของประเทศไทย มียอดการได้รับวัคซีนสะสม (28 ก.พ. 2564 - 7 พ.ค. 2565) รวม 134,653,094 โดส ใน 77 จังหวัด ดังนี้ จำนวนผู้ได้รับวัคซีน เข็มที่ 1 สะสม : 56,404,227 ราย จำนวนผู้ได้รับวัคซีน เข็มที่ 2 สะสม : 51,632,529 ราย และจำนวนผู้ได้รับวัคซีน เข็มที่ 3 สะสม : 26,616,338 ราย
-------------------
วันศุกร์ที่ 8 ตุลาคม 2564
รฟม. เปิดให้บริการแล้ว! ที่จอดรถอัตโนมัติ “Robot Parking” สถานีห้วยขวาง
โครงการรถไฟฟ้ามหานคร สายเฉลิมรัชมงคล (MRT สายสีน้ำเงิน), โครงการที่จอดรถจักรยานยนต์ และโครงการให้บริการสมัครและต่ออายุการใช้บริการจอดรถยนต์รายเดือนแบบออนไลน์
วันนี้ (8 ตุลาคม 2564) นายวิทยา พันธุ์มงคล รองผู้ว่าการ (ปฏิบัติการ) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นประธานในพิธีเปิดให้บริการที่จอดรถอัตโนมัติ “Robot Parking” แห่งที่สอง บริเวณลานจอดรถสถานีห้วยขวาง โครงการรถไฟฟ้ามหานคร สายเฉลิมรัชมงคล (MRT สายสีน้ำเงิน) โครงการที่จอดรถจักรยานยนต์ และโครงการให้บริการสมัครและต่ออายุการใช้บริการจอดรถยนต์รายเดือนแบบออนไลน์ ณ บริเวณลานจอดรถ สถานีห้วยขวาง การให้บริการที่จอดรถอัตโนมัติได้เริ่มแห่งแรกที่สถานีสามย่าน โดยเมื่อผู้ใช้บริการนำรถเข้ามาจอดจะมีเครื่องกลทำหน้าที่เสมือนหุ่นยนต์รับรถขึ้นไปจอดในลักษณะซ้อนกันในแนวดิ่ง ทำให้จอดรถได้มากขึ้น อีกทั้งใช้เวลาเฉลี่ยในการรับ – ส่งรถ เข้าและออกจากที่จอดรถเพียงคันละ 90 วินาที และหากรถจอดชั้นไกลที่สุดจะใช้เวลาเพียง 3 นาทีเท่านั้น นอกจากนี้ระบบจอดรถดังกล่าวยังมีความปลอดภัยตามมาตรฐานที่กำหนด ทั้งนี้ รฟม. ยังคงคิดอัตราค่าบริการที่จอดรถตามปกติ โดยกรณีผู้ใช้บริการรถไฟฟ้าคิดอัตราค่าจอดรถ 15 บาท ต่อ 2 ชั่วโมง และผู้ไม่ใช้บริการรถไฟฟ้า คิดอัตราค่าจอดรถ 50 บาท ต่อ 1 ชั่วโมง สำหรับผู้ใช้บริการที่จอดรถรายเดือน คิดอัตราค่าจอดรถ 2,000 บาทต่อเดือน และเปิดให้บริการทุกวันตั้งแต่เวลา 05.00 – 01.00 น. (เวลาเปิดปิดให้บริการในช่วงสถานการณ์การแพร่ระบาดของโรค COVID-19 อาจมีการเปลี่ยนแปลงตามประกาศจากทางศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019)
นอกจากนี้ รฟม. ยังเปิดให้บริการที่จอดรถจักรยานยนต์ จำนวน 2 แห่ง ได้แก่ เส้นทางรถไฟฟ้า MRT สายสีน้ำเงิน ณ ลานจอดรถสถานีห้วยขวาง สามารถรองรับจำนวนรถจักรยานยนต์ได้ 218 คัน คิดอัตราค่าบริการ 5 บาทต่อ 4 ชั่วโมง และเส้นทางรถไฟฟ้า MRT สายสีม่วง ณ อาคารจอดรถสถานีคลองบางไผ่ (จอดในร่ม) สามารถรองรับจำนวนรถจักรยานยนต์ได้ 416 คัน คิดอัตราค่าบริการ 10 บาทต่อ 4 ชั่วโมง
นอกจากการนำเทคโนโลยีมาเพิ่มประสิทธิภาพของพื้นที่จอดรถแล้ว รฟม. ยังมุ่งพัฒนาระบบการให้บริการที่จอดรถที่สอดคล้องกับวิถีชีวิตใหม่ในยุค New Normal พร้อมทั้งตอบสนองความต้องการในการใช้เทคโนโลยีของประชาชน ด้วยการคิดค้นแอปพลิเคชัน MRTA Parking ภายใต้โครงการให้บริการสมัครและต่ออายุการใช้บริการจอดรถยนต์ รายเดือนแบบออนไลน์ โดยผู้ใช้บริการสามารถสมัคร หรือต่ออายุบัตรจอดรถรายเดือน รวมถึงชำระค่าบริการจอดรถแบบรายเดือนได้ “ครบจบภายในแอปเดียว” ตลอดจนสามารถรับทราบข้อมูลที่จอดรถว่างและข้อมูลประชาสัมพันธ์ของ รฟม. ได้อีกหนึ่งช่องทาง อันเป็นการช่วยลดการเดินทางและอำนวยความสะดวกให้แก่ผู้ใช้บริการ ทั้งนี้ ผู้ใช้บริการหรือประชาชนทั่วไปที่สนใจสามารถดาวน์โหลดแอปพลิเคชันได้แล้ว ซึ่งรองรับได้ทั้งระบบปฏิบัติการแบบ android และ ios สอบถามข้อมูลเพิ่มเติมได้ที่ กองบริหารอาคารจอดรถ ฝ่ายพัฒนาธุรกิจ โทร. 0 2513 1895 Email : Parkandride@mrta.co.th Line : @mrtaparking รวมถึงติดตามรายละเอียดและข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันจันทร์ที่ 9 สิงหาคม 2564
ผู้ช่วยโฆษก ศบค. ชี้แจง วัคซีนไฟเซอร์บูสเข็ม 3 ได้ทยอยฉีดกระตุ้นภูมิบุคลากรทางการแพทย์และด่านหน้า เน้นย้ำสสจ.จังหวัดกำกับติดตามแสดงรายชื่อบุคลากรที่ได้รับการฉีดวัคซีนอย่างโปร่งใส
ผู้ช่วยโฆษก ศบค. ชี้แจง วัคซีนไฟเซอร์บูสเข็ม 3 ได้ทยอยฉีดกระตุ้นภูมิบุคลากรทางการแพทย์และด่านหน้า เน้นย้ำสสจ.จังหวัดกำกับติดตามแสดงรายชื่อบุคลากรที่ได้รับการฉีดวัคซีนอย่างโปร่งใส
วันนี้ 9 ส.ค. 64 เวลา 12.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ทำเนียบรัฐบาล พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ได้ตอบคำถามสื่อมวลชนเกี่ยวกับความคืบหน้าการฉีดวัคซีน Booster Dose หรือวัคซีนเข็ม 3 จะมีการรายงานการฉีดวัคซีนเข็ม 3 กระตุ้นภูมิของบุคลากรทางการแพทย์และบุคลากรด่านหน้าประจำทุกวัน โดยตัวเลขล่าสุดบุคลากรที่ได้รับการฉีดวัคซีนกระตุ้นเข็ม 3 วันนี้ ได้แก่ วัคซีนแอสตร้าเซเนก้าเพิ่มไปอีก 900 เข็ม ถ้านับรวมตั้งแต่วันที่ 28 ก.พ. เป็นต้นมาที่ฉีดเข็มที่1 มีบุคลากรได้รับแล้วจำนวน 182,082 ราย ส่วนวัคซีนไฟเซอร์ เพิ่ม 23,481 ราย ตัวเลขรวมของไฟเซอร์อยู่ที่ 39,483 ราย สำหรับการจัดสรรกระจายวัคซีนของไฟเซอร์นั้น ขณะนี้ กรมควบคุมโรคได้จัดส่งเบื้องต้นที่ 50 -60% ของความต้องการที่สำรวจไว้ก่อน จากนั้นจะมีการสำรวจศักยภาพการฉีดแต่ละจุดและจะจัดสรรให้เพิ่มเติม โดยตั้งแต่วันที่ 5-6 ส.ค.ที่ผ่านมา กรมควบคุมโรคได้จัดสรรวัคซีนล็อตแรกไปยังหน่วยฉีดเรียบร้อยแล้ว ขอเน้นย้ำว่า ทุกๆ จังหวัดไม่ใช่ทุกโรงพยาบาล สสจ. จะกำกับในรายละเอียดตั้งแต่การขนส่ง การจัดเก็บที่ถูกต้อง ซึ่งสัปดาห์ที่ผ่านมาได้มีเริ่มฉีดในหลายหน่วยงาน
ทั้งนี้ นายสุระ วิเศษศักดิ์ รักษาการรองปลัดกระทรวงสาธารณสุข ย้ำว่า สสจ.จังหวัดกำกับติดตามทุกๆหน่วยฉีดด้วยความโปร่งใส สำหรับวัคซีนไฟเซอร์ของกลุ่มนักเรียนที่จะต้องเดินทางไปศึกษาต่อต่างประเทศขอให้ติดต่อลงทะเบียนทั้งใน กทม. และต่างจังหวัดจะมีการสแกน QR Code ที่ต่างกัน เมื่อลงทะเบียนจะได้รับอีเมล์ยืนยันการลงทะเบียน เพื่อนัดหมายการฉีดวัคซีนผ่านทาง sms "ในส่วนของข้อมูลต่างๆ กระทรวงสาธารณสุขเน้นย้ำว่า ไม่ว่าจะเป็นระบบการดูแลผู้ป่วย Community Isolation (การกักตัวในชุมชน) หรือ Home Isolation (การกักตัวที่บ้าน) การดำเนินการไม่ว่าจะโดยหน่วยงานภาครัฐภาคเอกชนและประชาสังคมจะมีการรวบรวมเข้าระบบเดียวกันฐานข้อมูลสปสช. เร็วๆ นี้ "ขอให้โรงพยาบาลที่ดูแลผู้ป่วยเหล่านี้ติดตามเรื่องของการลงข้อมูลด้วย เพื่อเป็นประโยชน์ในการบริหารจัดการได้"ผู้ช่วยโฆษก ศบค. กล่าวในตอนท้าย
...........
วันอาทิตย์ที่ 13 พฤศจิกายน 2565
รู้ยังแอปเป๋าตัง เมนู “กระเป๋าสุขภาพ” ใช้จองสิทธิรับยาคุมและคัดกรองมะเร็งได้
รู้ยังแอปเป๋าตัง เมนู “กระเป๋าสุขภาพ” ใช้จองสิทธิรับยาคุมและคัดกรองมะเร็งได้
วันที่ 13 พฤศจิกายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรีเปิดเผยว่า รัฐบาลไม่หยุดนิ่งการยกระดับการให้บริการสุขภาพแก่ประชาชนผ่านการใช้เทคโนโลยี ซึ่งก่อนหน้า สำนักงานหลักประกันสุขภาพแห่งชาติ (สปสช.) ได้พัฒนาระบบในแอปพลิเคชั่นเป๋าตัง เมนู “กระเป๋าสุขภาพ” เพื่อให้บริการจองสิทธิรับยาคุมกำเนิดสำหรับผู้หญิงอายุ 15-59 ปี แล้วไปรับยาที่ร้านยา คลินิก และหน่วยบริการใกล้บ้าน และขณะนี้ แอปเป๋าตังได้ขยายการบริการครอบคลุมการตรวจคัดกรองมะเร็งตามช่วงอายุ เพศ ความเสี่ยง ซึ่งเป็นสิทธิประโยชน์ “บริการสร้างเสริมสุขภาพและป้องกันโรค” ซึ่งไม่จำกัดแค่ผู้มีสิทธิบัตรทอง ประชาชนทั่วไปสามารถเข้าไปตรวจสอบสิทธิบริการคัดกรองมะเร็งได้
ทั้งนี้ การคัดกรองมะเร็งแต่ละช่วงวัยจะแตกต่างกัน โดยประกอบไปด้วย การคัดกรองมะเร็งปากมดลูกด้วยวิธี HPV DNA และวิธี Pap smear สำหรับหญิงไทยอายุ 15-59 ปี คัดกรองมะเร็งลำไส้ใหญ่ สำหรับประชาชนไทยอายุ 50-70 ปี และคัดกรองการกลายพันธุ์ของยีนมะเร็งเต้านม สำหรับผู้ป่วยมะเร็งเต้านมและญาติสายตรงเท่านั้น
นางสาวรัชดา กล่าวต่อว่า บริการดังกล่าวเป็นการตรวจคัดกรองเพื่อส่งเสริมสุขภาพและป้องกันโรคตามนโยบายของพลเอก ประยุทธ์ จันทร์โอชา นายกรัฐมนตรี ซึ่งหากประชาชนเมื่อทำการตรวจคัดกรองแล้วพบว่ามีความผิดปกติต้องได้รับการรักษา สามารถติดต่อเข้ารับบริการตามสิทธิการรักษาที่มี โดยรายละเอียดการใช้สิทธิรักษานั้นเป็นไปตามนโยบายของแต่ละกองทุน เช่น สิทธิประกันสังคม สิทธิสวัสดิการข้าราชการกรมบัญชีกลาง เป็นต้น
ประชาชน สามารถสอบถามข้อมูลเพิ่มเติมได้ที่ สายด่วน 1330 หรือเพิ่มเพื่อนไลน์กับ สปสช. พิมพ์ @nhso